stanford-oval/wikipedia huggingface dataset:
สมพร ยกตรี
ประวัติการทำงาน

ประวัติการทำงานของท่าน
2501 บรรจุเข้ารับราชการ วันที่ 10 พฤศจิกายน พ.ศ. 2501
2522-2526 หัวหน้าภาควิชาตกแต่งบริเวณและอนุรักษ์สิ่งแวดล้อม
2523 หัวหน้าสาขาวิชาอนุรักษ์สิ่งแวดล้อม
เกียรติประวัติ และผลงาน > ผลงานทางวิชาการ

"หมอต้นไม้ และ แนวคิดเกี่ยวกับต้นไม้ในมหาวิทยาลัยแม่โจ้" บทความในหนังสือ "เก๊าไม้แม่โจ้"
"การศึกษาความหลากหลายของพรรณไม้ในพื้นที่ป่าบ้านโป่ง" รายงานประชุมทางวิชาการ ครั้งที่ 3, มหาวิทยาลัยแม่โจ้.
เกียรติประวัติ และผลงาน > ผลงานด้านอื่น ๆ

2550 โครงการ80 พรรษา 8 พรรณไม้หมายเมือง และไม้หมายทาง
ก่อตั้งภาควิชาเทคโนโลยีภูมิทัศน์และอนุรักษ์สิ่งแวดล้อม มหาวิทยาลัยแม่โจ้ (คณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ ในปัจจุบัน)
2540 ถวายงานพันธุกรรมพืช โครงการส่วนพระองค์ โครงการแม่แรม อำเภอแม่ริม
2535 จัดถวายงานภูมิทัศน์พระตำหนักดอยตุง
2524 จัดสร้างอนุสาวรีย์สี่แยกผู้ใช้แรงงาน
2521-2524 ก่อตั้งภาควิชาวางผังและตกแต่งบริเวณ
2522 ปรับปรุงศาลเจ้าแม่โจ้
2521 สวนรวมพรรณไม้แม่โจ้ (สวนป่าบุญศรี ณ วังซ้าย)
ถึงแก่กรรม

ถึงแก่กรรมในวันที่ 12 สิงหาคม พ.ศ. 2551
เครื่องราชอิสริยาภรณ์

ตลอดชีวิตของท่านได้ทำผลงานเป็นที่ประจักษ์ และได้รับพระราชทานเครื่องราชอิสริยาภรณ์ ดังนี้
2511 บช เบญจมาภรณ์ช้างเผือก
2519 จม จัตรุถาภรณ์มงกุฎไทย
2520    รัตนาภรณ์ พระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระตำหนักภูพิงคราชนิเวศน์
2522 จช จัตรุถาภรณ์ช้างเผือก
2524 ตม ตริตาภรณ์มงกุฎไทย
2526 จม จักรพรรดิมาลา
2527 ตช ตริตาภรณ์ช้างเผือก
2532 ทม ทวิติยาภรณ์มงกุฎไทย
2536 ทช ทวิติยาภรณ์ช้างเผือก
ดูเพิ่ม

มหาวิทยาลัยแม่โจ้
บอร์ดแสดงวิสัยทัศน์ด้านGIS
แหล่งข้อมูลอื่น

รายการอสมท.เพื่อชุมชน หัวข้อไม้หมายเมือง ออกอากาศวันที่ 29 พฤษภาคม พ.ศ. 2550 เก็บถาวร 2016-03-05 ที่ เวย์แบ็กแมชชีน
สมาคมศิษย์เก่าแม่โจ้ เก็บถาวร 2009-01-01 ที่ เวย์แบ็กแมชชีน
สุวิทย์ ขาวปลอด

| สุวิทย์ ขาวปลอด |
| --- | --- |
เกิด: 30 ตุลาคม พ.ศ. 2497 (69 ปี) ประเทศไทย
อาชีพ: นักแปล
สัญชาติ: ไทย
การศึกษา: ปริญญาตรี
จบจาก: มหาวิทยาลัยศรีนครินทรวิโรฒ วิทยาเขตสงขลา
แนว: แอคชั่น, สืบสวนสอบสวน, ระทึกขวัญ, วิทยาศาสตร์
คู่สมรส: วรรณวิภา ขาวปลอด
เว็บไซต์
wanwipabooks.com
สุวิทย์ ขาวปลอด เป็นนักแปลนิยายสืบสวนอาชญากรรม นิยายวิทยาศาสตร์ เรื่องตื่นเต้นเขย่าขวัญ เป็นเจ้าของสำนักพิมพ์วรรณวิภา ที่มีผลงานนิยายแปลตีพิมพ์อย่างสม่ำเสมอ
ผลงานแปลเล่มแรกของสุวิทย์ คือเรื่อง ฤกษ์เพชฌฆาต (The Deadly Messiah) เขามีผลงานแปลของนักเขียนมีชื่อ ระดับเบสต์เซลเลอร์ เช่น  ทอม แคลนซี, ไมเคิล ไครช์ตัน, เคน ฟอลเลตต์, เจฟฟรี่ย์ อาร์เชอร์ และ เจมส์ คลาเวลล์ เป็นต้น
ประวัติ

สุวิทย์เกิดเมื่อวันที่ 30 ตุลาคม พ.ศ. 2497 มีนิสัยรักการอ่านในตั้งแต่วัยเด็ก โดยชอบอ่านหนังสือเป็นชีวิตจิตใจตั้งแต่ชั้นประถมศึกษาปีที่ 3 โดยเริ่มต้นจากการอ่านนิตยสารทุกเล่มที่มีในละแวกบ้าน รวมถึงปั่นจักรยานเพื่อไปหยิบยืมจากคนรู้จักภายในจังหวัดที่อาศัยอยู่
ต่อมาในระดับอุดมศึกษา ได้เข้าศึกษาที่มหาวิทยาลัยศรีนครินทรวิโรฒ วิทยาเขตสงขลา เอกวิชาภาษาอังกฤษ โดยแปลนิยายเล่มแรกให้กับแฟนในสมัยนั้นคือ A Christmas Carol และทำให้เขาสนใจในการแปลหนังสือหลังจากนั้น จึงได้เริ่มหางานเกี่ยวกับการแปล และได้รับโอกาสในอาชีพนักแปลหนังสือเล่มแรกชื่อว่า ฤกษ์เพชฌฆาต (The Deadly Messiah) ให้กับสำนักพิมพ์เซอร์เคิล และมีงานแปลมาไม่ขาดสายเนื่องจากในขณะนั้นธุรกิจการแปลหนังสือรุ่งเรือง และมีการแข่งขันสูง จนถึงจุดหนึ่งสุวิทย์ก็แยกตัวออกมา และร่วมงานกับสำนักพิมพ์บรรณกิจ โดยอาสาแปลให้สำนักพิมพ์ฟรี เพื่อขอเรียนรู้งานภายในสำนักพิมพ์เพื่อที่จะนำไปเปิดสำนักพิมพ์ของตนเองในอนาคต เพราะอยากเลือกแปลหนังสือที่ตนเองสนใจจะแปลจริง ๆ จนกระทั่งสำนักพิมพ์ปิดกิจการ จึงได้เริ่มต้นตั้งสำนักพิมพ์เป็นของตนเอง
สุวิทย์เริ่มตั้งสำนักพิมพ์เป็นของตนเองโดยมีเงินทุนจากมารดาจำนวน 20,000 บาท และแปลหนังสือคนเดียวในนามสำนักพิมพ์วรรณวิภา
งานแปล

สุวิทย์มีงานแปลมากมายที่เป็นที่นิยมของผู้อ่าน เนื่องจากสำนวนการแปลที่สามารถบอกเล่าเรื่องราวและสื่อความหมายตามที่ผู้เขียนต้นฉบับต้องการสื่อจริง ๆ ทำให้มีกลุ่มแฟนหนังสือติดตามงานแปลจากนักเขียนที่ชื่นชอบโดยฝีมือเขา โดยผลงานการแปลของนักเขียนที่เขาภาคภูมิใจและอยากแนะนำให้ผู้อ่านได้อ่านคืองานแปลจาก สตีเวน คิง, ไคลฟ์ คัสเลอร์ และทอม แคลนซี
งานแปลของสุวิทมีมากมาย อาทิ
งานแปล > ทอม แคลนซี

งานแปลของ ทอม แคลนซี ที่สุวิทย์ ขาวปลอดแปล ประกอบไปด้วย
ล่าตุลาแดง Hunt for Red October (2527) แปล 2555
เกมถล่มโลก Red Strom Rising (2529) แปล 2537
เด็ดหัววีรบุรุษ Patriot Games (2530) แปล 2555
แผนชิงฟ้า The Cardinal of the Kremlin (2531)
เคลียร์แล้วลุยเจ็บปวด Clear and Present Danger (2532)
นักรบเกมโลกันต์ The Sum of All Fears (2534) แปล 2535
ลบรอยแค้น Without Remorse (2536) แปล 2559
หักปีกอินทรี Debt of Honor (2537) แปล 2544
ขย้ำพยัคฆราช Executive Orders (2539) แปล 2554
อุดมการณ์เฉียดนรก Rainbow Six (2541)
รุกฆาต The Bear and The Dragon (2543) แปล 2548
กระต่ายแดงแรงฤทธิ์ Red Rabbit (2545) แปล 2555
คมเขี้ยวพยัคฆ์ The Teeth of the Tiger (2546) แปล 2548
คมเพชฌฆาต Dead or Alive (2553) แปล 2554 เขียนร่วมกับ แกรนต์ แบล็ควูด
ชนแหลก Against All Enemies (2554) เขียนร่วมกับ ปีเตอร์ เทเลป
ล็อคเป้าสังหาร Locked On (2554) แปล 2555
มังกรผยอง Threat Vector (2555) แปล 2556
อินทรีประจัญบาน Command Authority (2556) แปล 2557
หนีสุดขีดล่าสุดแค้น Support and Defend (2557) แปล 2557 เขียนร่วมกับ มาร์ก กรนีย์
ประธานาธิบดีประจัญบาน Commander in Chief (2558) แปล 2560 เขียนร่วมกับ มาร์ก กรนีย์
งานแปล > แฮโรลด์ ร็อบบินส์

งานแปลของ แฮโรลด์ ร็อบบินส์ ที่สุวิทย์ ขาวปลอดแปล ประกอบไปด้วย
โลนลี่ เลดี้ (2519) แปล 2556
เทวาพิโรธ (2525) แปล 2556
เหนือมนุษย์ (2527) แปล 2556
สุดทางที่สายรุ้ง (2528) แปล 2556
เขี้ยวสังคม (2529) แปล 2556
แหล่งข้อมูลอื่น

เว็บไซต์ทางการ
กลุ่มสุวิทย์ ขาวปลอด แฟนคลับ ใน Facebook
ร้านจำหน่ายหนังสือของสุวิทย์ ขาวปลอด
สายทอง

| นางสายทอง |
| --- | --- |
ตัวละครใน ขุนช้างขุนแผน
แสดงโดย: มนัส บุณยเกียรติ (พ.ศ. 2498) ปนัดดา โกมารทัต (พ.ศ. 2528) พิมพ์พรรณ ชลายนคุปต์ (พ.ศ. 2545) มณีชญา ธนะอารยัน (พ.ศ. 2562) อริศรา วงษ์ชาลี (พ.ศ. 2564)
ข้อมูลตัวละครในเรื่อง
เพศ: หญิง
อาชีพ: ทาส
สังกัด: นางศรีประจัน
คู่สมรส: ขุนแผน
ศาสนา: ศาสนาพุทธ
สัญชาติ: กรุงศรีอยุธยา
นางสายทองเป็นชื่อตัวละครในเสภาเรื่องขุนช้างขุนแผน โดยเป็นทาสของนางศรีประจันมีหน้าที่เป็นพี่เลี้ยงนางพิมพิลาไลยบุตรสาวของนางศรีประจัน และยังเป็นภรรยาของขุนแผนด้วย
พื้นเพ

นางสายทองเป็นทาสที่ขายตนเองให้แก่นางศรีประจันตั้งแต่ตนยังเล็ก ๆ ซึ่งหม่อมราชวงศ์คึกฤทธิ์ ปราโมช อธิบายสภาพของนางสายทองว่า "...เป็นทาสชนิดขาดค่าไถ่ คือได้รับเงินไปแล้วก็ตกลงว่าจะไม่ไถ่ตัวเองออกไปเป็นอิสระต่อไป นางสายทองนี้ทำให้เห็นลักษณะของความเป็นทาสในเมืองไทยสมัยนั้น" ถึงแม้จะเป็นทาสแต่นางสายทองก็ได้รับอนุญาตให้กินอยู่หลับนอนได้บนบ้านของเจ้านาย เหตุว่ามีหน้าที่พี่เลี้ยงนางพิมพิลาไลย บุตรสาวของนางศรีประจันซึ่งมีอายุอ่อนกว่าตนไม่กี่ปี ด้วยเหตุนี้ นิสัยใจคอและพฤติกรรมต่าง ๆ ของนางพิมพิลาไลยก็ล้วนมาจากการปลูกฝังและชักนำของนางสายทองทั้งสิ้น
การได้พบกับพลายแก้ว

ต่อมาเมื่อพลายแก้วหรือขุนแผนบวชเป็นเณรวัดป่าเลไลยก์ ในยามสงกรานต์มีประเพณีจัดเทศน์มหาชาติเสมอ บังเอิญว่าพระที่จะเทศน์กัณฑ์มัทรีเกิดอาพาธปัจจุบันทันด่วน เณรแก้วจึงต้องปฏิบัติหน้าที่แทน และการเทศน์ของเณรแก้วนี้เป็นที่จับใจผู้ฟังทั่วไป นางพิมพิลาไลยที่มาฟังในคราวนั้นด้วยถึงกับเปลื้องผ้าซับในซึ่งเป็นแพรสีชมพูนิ่มออกพับใส่พานแล้วถวายเป็นเครื่องบูชากัณฑ์เทศน์ ซึ่งเณรแก้วและนางพิมก็เกิดประจับใจในกันและกัน ณ ตอนนี้เอง
เณรแก้วนั้นเมื่อนึกรักนางพิมเข้าแล้วก็เดินไปบิณฑบาตที่บ้านนางพิม จนได้พูดจากับนางพิมและนางสายทองจึงจำกันได้ว่าเคยเป็นเพื่อนเล่นกันมาแต่เล็ก ๆ ทั้งนั้น แต่ได้ประสบเคราะห์กรรมจึงแยกย้ายจากกันไป ซึ่งเณรแก้วก็ได้เชื้อเชิญสีกาทั้งสองให้ไปพบคบหากันที่วัดอีกด้วย
ต่อมา เมื่อนางสายทองมาพบที่วัด เณรแก้วได้ร้องขอให้นางพานางพิมมาพบที่ไร่ฝ้ายหลังบ้านนางศรีประจัน เมื่อนางสายทองมีทีท่าอิดเอือนด้วยการอ้างความไม่เหมาะสมทางประเพณี เณรแก้วจึงยื่นข้อเสนอว่าเมื่อตนได้เป็นสามีนางพิมแล้ว จะแบ่งปันความเป็นสามีมาให้นางสายทองด้วย ซึ่งนางสายทองก็รับข้อเสนอนี้โดยการพานางพิมมาไร่ฝ้ายเพื่อที่ตนจะได้พบกับเณรแก้วเช่นกัน ก่อนที่เณรแก้วจะมาพบนางพิมที่ไร่ฝ้ายก็ได้ขอสึกจากความเป็นเณรกับพระรูปหนึ่ง เมื่อพบกันและพลอดรักกันเสร็จแล้ว ตอนเย็นก็กลับวัดไปต่อศีลกับพระอีกรูปหนึ่ง กลับสภาพเป็นเณรอีกครั้ง ซึ่งหม่อมราชวงศ์คึกฤทธิ์ ปราโมช อธิบายว่า
...เณรในสมัยขุนแผนนั้น...เห็นว่ามิได้กวดขันกันเรื่องวัตรปฏิบัติมากนัก คงให้ถือแต่ศีล 10 แล้วก็ถือว่าเป็นเพียงแค่เณร เมื่อศีล 10 มิใช่ศีลปาฏิโมกข์ซึ่งไม่มีอาบัติและไม่มีทัณฑกรรมหรือบทลงโทษแต่อย่างใด เมื่อศีลขาดแล้วต่อศีลใหม่ก็กลายเป็นเณรบริสุทธิ์ต่อไปอีก
ภายหลังจากที่พลายแก้วกลับกลายเป็นเณรแก้วอีกครั้งแล้ว นางสายทองก็ไปมาหาสู่เณรแก้วถึงกุฏิโดยคอยหากับข้าวกับปลามาให้และอยู่พูดคุยกันเป็นเวลานาน ๆ เป็นประจำ ฝ่ายเณรแก้วนั้นคิดใช้นางสายทองเป็นสะพานเข้าหานางพิมจึงเริ่มพูดจาแทะโลมนางสายทอง ครั้นเห็นว่านางสายทองเฉย ๆ ไม่จริงจังด้วย ก็เสกหมากด้วยคาถามหาละลวยให้นางสายทองรับประทาน ซึ่งเมื่อรับประทานแล้วนางสายทองก็กลับกลายเป็นอีกคนหนึ่งทันที มีความรู้สึกอยากตกเป็นภรรยาของเณร ณ บัดนั้น ทั้งเณรแก้วและสีกาจึงเริ่มมีสัมพันธ์ทางเพศกันบนกุฏิ
ระหว่างนั้นมีพระรูปหนึ่งเดินผ่านกุฏิเณรแก้วมาได้ยินเสียงประหลาดก็เกิดความสงสัย มองลอดเข้าไปทางช่องฝาเห็นภาพอุจาดบาดตาทนไม่ได้ จึงรุดไปฟ้องสมภารวัดป่าเลไลยก์ สมภารครั้นได้ยินก็โกรธจัด ฉวยได้ไม้พลองก็ถือบุกเข้าไปในกุฏิเณรแก้ว พบเณรกับสีกานั่งอยู่ด้วยกันก็กระหน่ำตีไม่ยั้ง ทั้งเณรแก้วและนางสายทองจึงตะเลิดเปิดเปิงกันไปคนละทิศละทาง
เณรแก้วนั้นเมื่อกระเจิดกระเจิงออกมาแล้วก็ไม่คิดกลับไปอีก จึงไปฝากตัวเป็นศิษย์สมภารคงวัดแคแห่งอำเภอเมืองสุพรรณบุรีนั้นเองเพื่อร่ำเรียนวิชาการต่าง ๆ จากสมภาร สมภารคงนี้เป็นคนรู้จักมักจี่กับนางทองประศรีมารดาของเณรเองและมีชื่อเสียงทางด้านวิชาอาคม ซึ่งในระยะนั้น ขุนช้างได้ส่งเถ้าแก่มาเจรจาสู่ขอนางพิมจากนางศรีประจัน ซึ่งนางศรีประจันเองก็ชักเออออไปข้างขุนช้างเพราะเห็นแก่ความร่ำรวยของขุนช้าง แต่นางพิมไม่ยอม ตะโกนด่าขุนช้างออกมาแต่ในห้องนอน การสู่ขอจึงระงับไปชั่วคราว นางพิมนั้นก็อาศัยจังหวะขอให้นางสายทองพาตนไปพบเณรแก้วที่วัดแคแล้วเล่าเรื่องให้ฟัง เณรแก้วจึงสึกจากสมณเพศแล้วรบเร้าให้มารดามาสู่ขอนางพิมตามประเพณี
การตกเป็นภรรยาของพลายแก้ว

อย่างไรก็ดี ในระหว่างรอการสู่ขอนั้น พลายแก้วได้ลักลอบมาหานางพิมที่บ้านนางศรีประจันในยามดึก โดยนางสายทองเป็นผู้เปิดประตูให้เข้ามาและมอบแพรห่มกายของนางให้พลายแก้วห่มเพื่อกันคนผิดสังเกต พลายแก้วก็เข้าหานางพิมแล้วมีเพศสัมพันธ์กันในครั้งนั้น เมื่อนางพิมหลับไปพลายแก้วก็ออกจากห้องนางพิมไปเข้าห้องนางสายทองและร่วมเพศกัน ซึ่งเสภาขุนช้างขุนแผนกล่าวว่าการร่วมเพศกันระหว่างพลายแก้วกับนางพิมนั้นเป็นไปโดยอ่อนโยน แต่ระหว่างพลายแก้วกับนางสายทองนั้นตรงกันข้ามทีเดียว โดยว่า
| --- | --- |
พลางเป่าปัถมังกระทั่งทรวง:      สายทองง่วงงงงวยระทวยนิ่ง
ทำตาปริบปรอยม่อยประวิง:      เจ้าพลายอิงเอนทับลงกับเตียง
ค่อยขยับจับเลื่อนแต่น้อยน้อย:      ฝนปรอยฟ้าลั่นสนั่นเปรี้ยง
ลมพัดซัดคลื่นสำเภาเอียง:      ค่อยหลีกเลี่ยงแล่นเลียบตลิ่งมา
พายุหนักชักใบได้ครึ่งรอก:      แต่เกลือกกลอกกลับกลิ้งอยู่หนักหนา
ทอดสมอรอท้ายเป็นหลายครา:      เภตราหยุดแล่นเป็นคราวคราว
สมพาสพิมดุจริมแม่น้ำตื้น:      ไม่มีคลื่นแต่ระลอกกระฉอกฉาว
ปะสายทองดุจต้องพายุว่าว:      พอออกอ่าวก็พอจมล่มลงไป

ฝ่ายนางพิมนั้นเมื่อสะดุ้งตื่นขึ้นไม่พบพลายแก้วก็ออกตามหาไปถึงห้องนางสายทองพบภาพบาดตา ก็เกิดทะเลาะเบาะแว้งกันตึงตังถึงขนาดตัดเป็นตัดตายกัน นางศรีประจันซึ่งนอนอยู่บนเรือนและควรจะตื่นตั้งแต่พลายแก้วขึ้นบ้านแล้วก็ตื่นตกใจเพราะเสียงทะเลาะตึงตังนั้น แต่ก็นอนอยู่บนเตียงแล้วร้องออกมาเพียงว่า "เรื่องอะไรกัน" นางสายทองจึงตอบกลับว่าแมวมาล้วงไหน้ำมัน และนางพิมก็เสริมว่าดีที่ตนออกมาช่วยไล่แมวได้ทัน มิเช่นนั้นน้ำมันคงหมดไหแล้ว แล้วนางศรีประจันก็หลับต่อไปโดยไม่สะกิดใจอันใด
การสิ้นสุดบทบาทของนางสายทอง

หลังจากที่นางพิมสมรสกับพลายแก้วและพลายแก้วได้รับบรรดาศักดิ์ "ขุนแผน" แล้ว ก็ไม่ปรากฏบทบาทสำคัญของนางสายทองนอกจากการปฏิบัติหน้าที่เป็นพี่เลี้ยงของพิม กระทั่งมาปรากฏตัวอีกครั้งในตอนงานศพของนางพิมแล้วก็หายไปไม่มีการกล่าวถึงอีกเลย
รายชื่อธงในกองทัพเรือสหภาพโซเวียต

ตารางข้างล่างนี้แสดงธงราชการกองทัพเรือของสหภาพโซเวียต โดยแบ่งชนิดของธง ตามส่วนราชการของกองทัพเรือสหภาพโซเวียต
ธงฉาน

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 29.08.1924 — 07.07.1932 | ธงฉาน และ ธงป้อมทหาร | พื้นธงฉาน ตรงกลางธงมีวงกลมสีขาวภายในค้อนเคียวสีขาวอยู่ภายในดาวแดง |
|  | 07.07.1932 — 16.11.1950 หรือ 21.04.1964? | ธงฉาน และ ธงป้อมทหาร | ธงพื้นแดงมีรูปดาวขอบสีขาวและค้อนเคียวสีขาวอยู่ภายในดาว |
|  | 16.11.1950 หรือ 21.04.1964? — 21.07.1992 | ธงฉาน และ ธงป้อมทหาร | ธงพื้นแดงมีรูปดาวขอบสีขาวและค้อนเคียวสีขาวอยู่ภายในดาว |
ธงรัฐนาวี > ธงเรือรบ

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 29.08.1924 — 27.05.1935 | ธงรัฐนาวี |  |
|  | 27.05.1935 — 16.11.1950 | ธงรัฐนาวี | ธงพื้นขาวมีรูปดาวแดงและค้อนเคียวสีแดง เบื้องล่างของธงเป็นแถบสีฟ้า. |
|  | 16.11.1950 — 21.07.1992 | ธงรัฐนาวี | ธงพื้นขาวมีรูปดาวแดงและค้อนเคียวสีแดง เบื้องล่างของธงเป็นแถบสีฟ้า. |
|  | 23.11.1926 — 27.05.1935 | ธงรัฐนาวี อิสริยาภรณ์ดาราธงแดง |  |
|  | 27.05.1935 — 16.11.1950 | ธงรัฐนาวี อิสริยาภรณ์ดาราธงแดง | พื้นธงรัฐนาวี แบบที่2 มีดาราอิสริยาภรณ์ดาราธงแดงอยู่บนดาวแดงและค้อนเคียวสีแดง เบื้องล่างของธงเป็นแถบสีฟ้า. |
|  | 16.11.1950 — 21.07.1992 | ธงรัฐนาวี อิสริยาภรณ์ดาราธงแดง | พื้นธงรัฐนาวี แบบที่2 มีดาราอิสริยาภรณ์ดาราธงแดงอยู่บนดาวแดงและค้อนเคียวสีแดง เบื้องล่างของธงเป็นแถบสีฟ้า. |
|  | 20.06.1942 — 16.11.1950 | ธงรัฐนาวี เกียรติยศ | พื้นธงรัฐนาวีแบบที่2 มีโบว์ริบิ้นอิสริยาภรณ์เซนต์จอร์จสีทองริ้วดำ อยู่ใต้รูปดาวแดงและค้อนเคียวสีแดง เบื้องล่างของธงเป็นแถบสีฟ้า. |
|  |  | ธงรัฐนาวี เกียรติยศ | พื้นธงรัฐนาวีแบบที่2 มีโบว์ริบิ้นอิสริยาภรณ์เซนต์จอร์จสีทองริ้วดำ อยู่ใต้รูปดาวแดงและค้อนเคียวสีแดง เบื้องล่างของธงเป็นแถบสีฟ้า. |
|  | 16.11.1950 — 21.07.1992 |  |  |
|  | 20.06.1942 — 16.11.1950 | ธงรัฐนาวีเกียรติยศ อิสริยาภรณ์ดาราธงแดง | พื้นธงรัฐนาวีเกียรติยศ มีดาราอิสริยาภรณ์ธงแดงอยู่บนดาวแดงและค้อนเคียวสีแดง เบื้องล่างของธงเป็นแถบสีฟ้า. |
|  | 16.11.1950 — 21.07.1992 | ธงรัฐนาวีเกียรติยศ อิสริยาภรณ์ดาราธงแดง | พื้นธงรัฐนาวีเกียรติยศ มีดาราอิสริยาภรณ์ธงแดงอยู่บนดาวแดงและค้อนเคียวสีแดง เบื้องล่างของธงเป็นแถบสีฟ้า. |
ธงรัฐนาวี > ธงเรือช่วยรบ

| 0 | 1 | 2 | 3 |
| --- | --- | --- | --- |

| ภาพธง | วันเดือนปี | ชื่อธง | ลักษณะ |
|  | 29.08.1924 — 27.05.1935 | ธงเรือช่วยรบ (ทหารเป็นผู้บังคับการเรือ) | ธงพื้นนำเงิน มุมบนธงมีธงรัฐนาวี |
|  | 29.08.1924 — 27.05.1935 | ธงเรือช่วยรบ (พลเรือนเป็นผู้บังคับการเรือ) | ธงพื้นนำเงิน มุมบนธงแดง กลางธงแดงมีมีรูปค้อนเคียวสีเหลือง |
|  | 04.12.1925 — 18.07.1940 | ธงเรือช่วยฝึก | ธงพื้นสีแดง มุมบนธงมีดาวแดงบนสมอเรือน้ำเงิน ในสี่เหลี่ยมสีขาว |
|  | 27.05.1935 — 16.11.1950 | ธงเรือช่วยรบ แบบที่2 (เรือประจำการ) | ธงพื้นนำเงิน มุมบนธงมีธงรัฐนาวี แบบที่2 |
|  | 16.11.1950 — 21.07.1992 | ธงเรือช่วยรบ แบบที่2 (เรือประจำการ) | ธงพื้นนำเงิน มุมบนธงมีธงรัฐนาวี แบบที่2 |
|  | 27.05.1942 | ธงเรือช่วยรบ ดาราอิสริยาภรณ์เลนิน | ธงเรือช่วยรบ มีดาราอิสริยาภรณ์ดาราเลนินอยู่บนดาวแดงบนธงรัฐนาวี |
|  | 27.05.1942 | ธงเรือช่วยรบ ดาราอิสริยาภรณ์เลนิน | ธงเรือช่วยรบ มีดาราอิสริยาภรณ์ดาราเลนินอยู่บนดาวแดงบนธงรัฐนาวี |
|  | 26.03.1949 | ธงเรือช่วยรบ«เยอร์มาร์ก» | ธงเรือช่วยรบ มีดาราอิสริยาภรณ์ดาราเลนินอยู่บนดาวแดงบนธงรัฐนาวี |
|  | 29.08.1924 — 27.05.1935 | ธงเรือยนต์ทหาร (ทหารเป็นผู้บังคับการเรือ) | ธงพื้นนำเงิน มุมบนธงมีธงฉาน ที่มุมล่างธงมีรูปปืนใหญ่สีขาวไขว้ |
|  | 29.08.1924 — 27.05.1935 | ธงเรือยนต์พลเรือน (พลเรือนเป็นผู้บังคับการเรือ) | พื้นธงเรือช่วยรบ ที่มุมล่างธงมีรูปปืนใหญ่สีขาวไขว้ |
|  | 29.08.1924 — 27.05.1935 | ธงเรือประภาคาร และ ธงเรือนำร่องทหาร (ทหารเป็นผู้บังคับการเรือ) | พื้นธงเรือช่วยรบ ที่มุมล่างธงมีรูปพังงาเรือ. |
|  | 29.08.1924 — 27.05.1935 | ธงเรือประภาคาร และ ธงเรือนำร่องทหาร (พลเรือนเป็นผู้บังคับการเรือ) | พื้นธงเรือช่วยรบ ที่มุมล่างธงมีรูปพังงาเรือ. |
|  | 03.04.1929 — 27.05.1935 | ธงเรือEPRON | พื้นธงเรือช่วยรบ แบบที่1 (เรือประจำการ) ที่มุมล่างธงมีวงแหวนครึ่งบนขาว ครึ่งล่างแดงและมีขีดสีขาว |
|  | 03.09.1943 — 16.11.1950 | ธงเรือหน่วยบริการ | พื้นธงเรือช่วยรบ แบบที่2 ที่มุมล่างธงมีวงกลมขาว ภายในมีรูปหน้ากากดำน้ำ |
|  | 16.11.1950 — 1979 | ธงเรือหน่วยบริการ | พื้นธงเรือช่วยรบ แบบที่2 ที่มุมล่างธงมีวงกลมขาว ภายในมีรูปหน้ากากดำน้ำ |
|  | 1979 — 21.07.1992 | ธงเรือกูภัย และ หน่วยบริการ | พื้นธงเรือช่วยรบ แบบที่2 ที่มุมล่างธงมีวงกลมขาว ภายในมีรูปหน้ากากดำน้ำ |
|  | 16.11.1950 — 21.04.1964 | ธงเรือประภาคาร | พื้นธงเรือช่วยรบ ที่มุมล่างธงมีวงกลมขาว ภายในมีรูปประภาคาร |
|  | 21.04.1964 — 21.07.1992 | ธงเรือประภาคาร | พื้นธงเรือช่วยรบ ที่มุมล่างธงมีวงกลมขาว ภายในมีรูปประภาคาร |
ธงรัฐนาวี > ธงเรือตรวจการณ์รักษาฝั่ง

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 29.08.1924 — 27.05.1935 | ธงเรือตรวจการณ์รักษาฝั่ง แบบที่1 | ธงพื้นสีเขียว มุมบนธงมีธงรัฐนาวี แบบที่1. |
|  | 27.05.1935 — 16.11.1950 | ธงเรือตรวจการณ์รักษาฝั่ง แบบที่2 | ธงพื้นสีเขียว มุมบนธงมีธงรัฐนาวี แบบที่2 |
|  | 16.11.1950 — 21.04.1964 21.04.1964 — 21.07.1992 | ธงเรือตรวจการณ์รักษาฝั่ง แบบที่2 | ธงพื้นสีเขียว มุมบนธงมีธงรัฐนาวี แบบที่2 |
|  | 16.11.1950 — 21.04.1964 21.04.1964 — 21.07.1992 | ธงเรือตรวจการณ์รักษาฝั่ง อิสริยาภรณ์ดาราธงแดง | ธงพื้นสีเขียว มุมบนธงมีธงรัฐนาวี อิสริยาภรณ์ดาราธงแดง |
|  | 16.11.1950 — 21.04.1964 | ธงเรือตรวจการณ์รักษาฝั่ง เกียรติยศ | ธงพื้นสีเขียว มุมบนธงมีธงรัฐนาวี เกียรติยศ. |
|  | 16.11.1950 — 21.04.1964 | ธงเรือตรวจการณ์รักษาฝั่ง เกียรติยศ อิสริยาภรณ์ดาราธงแดง | ธงพื้นสีเขียว มุมบนธงมีธงรัฐนาวีเกียรติยศ อิสริยาภรณ์ดาราธงแดง. |
ธงรัฐนาวี > ธงเรือกองกำลังภายใน

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 18.03.1983 — 21.07.1992 | ธงเรือกองกำลังภายใน | ธงพื้นสีแดงเลือดหมู มุมบนธงมีธงรัฐนาวี แบบที่2 |
ธงหมายยศ > ธงผู้บังคับบัญชากระทรวงกลาโหม

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 29.08.1924 — 27.05.1935 | ธงรัฐมนตรีว่าการกระทรวงกลาโหม |  |
|  | 29.08.1924 — 01.03.1927 | ธงเสนาธิการกระทรวงกลาโหม |  |
|  | 01.03.1927 — 07.07.1932 | ธงสมาชิกกองทัพปฏิวัติโซเวียต |  |
|  | 07.07.1932 — 27.05.1935 | ธงผู้ตรวจการณ์กองทัพเรือกองทัพปฏิวัติโซเวียต |  |
|  | 27.05.1935 — 07.12.1938 | ธงผู้ตรวจการณ์กองทัพเรือกองทัพปฏิวัติโซเวียต |  |
|  | 27.05.1935 — 16.11.1950 | Flag of peoples’s commissar of defence of the USSR and his deputies |  |
|  | 21.04.1964 — 21.07.1992 | ธงรัฐมนตรีว่าการกระทรวงกลาโหม | พื้นธงรัฐนาวี มีแถบสีฟ้า2แถบที่ด้านล่าง กลางธงมีตราแผ่นดินของสหภาพโซเวียตวาง |
|  | 21.04.1964 — 21.07.1992 | ธงผู้บัญชาการทหารสูงสุดแห่งกองทัพปฏิวัติโซเวียต | ธงพื้นสีแดง กลางธงมีตราแผ่นดินของสหภาพโซเวียตวาง |
|  | 27.05.1935 — 16.11.1950 | ธงเสนาธิการกองทัพปฏิวัติโซเวียต |  |
|  | 21.04.1964 — 21.07.1992 | ธงเสนาธิการกองทัพปฏิวัติโซเวียต |  |
ธงหมายยศ > ธงผู้บังคับบัญชากองทัพเรือ

| Flag | Date | Name | Note |
| --- | --- | --- | --- |
|  | 29.08.1924 — 27.05.1935 | ธงผู้บัญชาการกองทัพเรือ |  |
|  | 27.05.1935 — 07.12.1938 | ธงผู้ตรวจการณ์กองทัพเรือ |  |
|  | 07.12.1938 — 16.11.1950 | Flag of people’s commissar of the Soviet Navy |  |
|  | 07.12.1938 — 16.11.1950 | Flag of deputy people’s commissar of the Soviet Navy |  |
|  | 16.11.1950 — 21.04.1964 | ธงรัฐมนตรีว่าการกระทรวงทหารเรือ | พื้นธงรัฐนาวี กลางธงมีตราแผ่นดินของสหภาพโซเวียตวาง |
|  | 21.04.1964 — 21.07.1992 | ธงผู้บัญชาการทหารเรือ | พื้นธงรัฐนาวี กลางธงมีตราแผ่นดินของสหภาพโซเวียตวาง |
|  | 29.08.1924 — 01.03.1927 | ธงเสนาธิการทหารเรือ | 01.03.1927—07.07.1932 — Flag of chief of the Training and Combat Directorate of the Naval Forces of the Workers' and Peasants' Red Army. |
|  | 07.12.1938 — 16.11.1950 | Flag of chief of the Main Naval Staff of the Workers' and Peasants' Red Army’s Navy |  |
|  | 16.11.1950 — 21.04.1964 | ธงเสนาธิการทหารเรือ |  |
|  | 21.04.1964 — 21.07.1992 | Flag of chief of the Main Staff of the Soviet Navy |  |
ธงหมายยศ > ธงผู้บังคับบัญชากองกำลังเรือรบ

| Flag | Date | Name | Note |
| --- | --- | --- | --- |
|  | 29.08.1924 — 27.05.1935 | Flag of commander of the naval forces on a specific sea |  |
|  | 27.05.1935 — 16.11.1950 | ธงผู้บัญชาการกองเรือรบ |  |
|  | 16.11.1950 — 21.07.1992 | ธงผู้บัญชาการกองเรือรบ |  |
|  | 29.08.1924 — 27.05.1935 | ธงผู้บัญชาการหมู่เรือรบ อาวุโส |  |
|  | 27.05.1935 — 16.11.1950 | ธงผู้บัญชาการหมู่เรือรบ อาวุโส |  |
|  | 16.11.1950 — 21.04.1964 | ธงผู้บัญชาการหมู่เรือรบ อาวุโส |  |
|  | 21.04.1964 — 21.07.1992 | ธงผู้บัญชาการหน่วยเรือรบ |  |
|  | 29.08.1924 — 27.05.1935 | ธงผู้บัญชาการหมู่เรือรบ ระดับตำกว่าอาวุโส |  |
|  | 27.05.1935 — 16.11.1950 | ธงผู้บัญชาการหมู่เรือรบ ระดับตำกว่าอาวุโส |  |
|  | 16.11.1950 — 21.04.1964 | ธงผู้บัญชาการหมู่เรือรบ ระดับตำกว่าอาวุโส |  |
|  | 21.04.1964 — 21.07.1992 | ธงผู้บัญชาการหมู่เรือรบ |  |
ธงหมายยศ > ธงผู้บังคับบัญชาทหารเรือช่วยรบ

| Flag | Date | Name | Note |
| --- | --- | --- | --- |
|  | 29.08.1924 — 01.03.1927 | ธงหมายยศผู้บัญชาการหน่วยส่งกำลังบำรุงทหารเรือ |  |
|  | 29.08.1924 — 27.05.1935 | Flag of chief of the Hydrographic Department of the People’s Commmissariat for the Navy | Together — Ensign of hydrographic and pilot vessels and lightships commanded by naval officers. |
|  | 29.08.1924 — 01.03.1927 | ธงหมายยศผู้บังคับการหน่วยฝึกทหารเรือ |  |
|  | 01.03.1927 — 07.07.1932 | Flag of chief of the Training and Combat Directorate of the Naval Forces of the Workers' and Peasants' Red Army | 29.08.1924—01.03.1927 — Flag of the chief of staff of the Workers' and Peasants' Red Navy. |
|  | 05.03.1926 — 27.05.1935 | ธงตำแหน่งผู้บังคับการท่าเรือทหาร |  |
|  | 29.08.1924 — 27.05.1935 | ธงตำแหน่งผู้บังคับการท่าเรือทหาร |  |
|  | 27.05.1935 — 16.11.1950 | ธงตำแหน่งผู้บังคับการท่าเรือทหาร |  |
|  | 03.09.1943 — 16.11.1950 | Flag of rescue service chiefs of fleets and flotillas |  |
|  | 03.09.1943 — 16.11.1950 | ธงนำร่อง (ทหาร) | ธง2สีแถบแนวตั้ง แถบซ้าย สีขาว กับ แถบขาว สีแดง มุมบนธงมีธงรัฐนาวี แบบที่2 |
ธงหมายยศ > ธงผู้บังคับบัญชาคณะกรรมาธิการเพื่อความมั่นคงแห่งรัฐ

| Flag | Date | Name | Note |
| --- | --- | --- | --- |
|  | 29.08.1924 — 27.05.1935 | ธงตำแหน่งประธานคณะกรรมาธิการเพื่อความมั่นคงแห่งรัฐ และ ตำแหน่งรักษาราชการ | Together — Ensign of vessels operated by OGPU’s border guard flotillas. |
|  | 27.05.1935 — 16.11.1950 | ธงตำแหน่งประธานคณะกรรมาธิการกิจการภายใน |  |
|  | 16.11.1950 — 21.04.1964 | ธงตำแหน่งรัฐมนตรีกระทรวงกิจการเพื่อความมั่นคงแห่งรัฐ |  |
|  | 21.04.1964 — 21.07.1992 | ธงตำแหน่งประธานคณะกรรมาธิการเพื่อความมั่นคงแห่งรัฐ |  |
|  | 16.11.1950 — 21.04.1964 | ธงผู้บัญชาการหน่วยพิทักษ์ชายแดน กระทรวงกิจการเพื่อความมั่นคงแห่งรัฐ |  |
|  | 21.04.1964 — 21.07.1992 | ธงผู้บัญชาการหน่วยพิทักษ์ชายแดน คณะกรรมาธิการความมั่นคงแห่งรัฐ |  |
|  | 29.08.1924 — 12.07.1930 | Flag of chief of the Border Guards Department of OGPU |  |
|  | 29.08.1924 — 12.07.1930 | ธงผู้บัญชาการหน่วยเรือพิทักษ์ชายแดน (ผู้บัญชาการประจำเขตสำหรับทหารเรือ) |  |
|  | 12.07.1930 — 27.05.1935 | Flag of chief of the Main Border Guard Department of OGPU |  |
|  | 12.07.1930 — 27.05.1935 | Flag of chief and assistant chief of the Naval Inspectorate of the Main Border Guard Department and OGPU forces |  |
|  | 12.07.1930 — 27.05.1935 | Flag of OGPU district commanders and deputy commanders and GPU commanders and deputy commanders in the USSR’s republics |  |
|  | 12.07.1930 — 27.05.1935 | Flag of chief and assistant chiefs of OGPU districts' Border Guard departments |  |
|  | 16.11.1950 — 21.04.1964 | ธงผู้บัญชาการหน่วยพิทักษ์ชายแดน |  |
|  | 21.04.1964 — 21.07.1992 | ธงผู้บัญชาการหน่วยเรือพิทักษ์ชายแดน (ผู้บัญชาการประจำเขตสำหรับทหารเรือ) |  |
|  | 12.07.1930 — 27.05.1935 | Flag of commanders of OGPU’s district vessel bases |  |
|  | 16.11.1950 — 21.04.1964 | Flag of commander of border guard ship (boat) datachments |  |
|  | 21.04.1964 — 21.07.1992 | ธงผู้บัญชาการหมู่เรือพิทักษ์ชายแดน (ธงผู้บัญชาการหมู่เรือเฉพาะกิจ) |  |
ธงผู้บังคับการเรือ

| ภาพธง> ธงตำแหน่งผู้บังคับการเรือ | วันเดือนปี> ธงตำแหน่งผู้บังคับการเรือ | ลักษณะ> ธงตำแหน่งผู้บังคับการเรือ |
| --- | --- | --- |
|  | 29.08.1924 — 27.05.1935 | สัดส่วน 1:35 |
|  | 27.05.1935 — 16.11.1950 | สัดส่วน 1:20 |
|  | 16.11.1950 — 21.07.1992 | สัดส่วน 1:30 |
|  | 21.04.1964 — 21.07.1992 | สัดส่วน 1:12   (เรือเล็ก) |
เรือยามฝั่ง (หน่วยพิทักษ์ชายแดน)
|  | 29.08.1924 — 27.05.1935 | สัดส่วน 1:35 |
|  | 16.11.1950 — 21.04.1964 | สัดส่วน 1:30 |
|  | 21.04.1964 — 21.07.1992 | สัดส่วน 1:30 |
เรือกองกำลังภายใน
|  | 18.03.1983 — 21.07.1992 | สัดส่วน 1:12   (เรือเล็ก) |
ดูเพิ่ม

ธงในกองทัพรัสเซีย
ธงในกองทัพเรือจักรวรรดิรัสเซีย
ธงในกองทัพเรือรัสเซีย